На 17.02.2023 г., в сградата на Община Ловеч, Районен съд Ловеч, съвместно с Фондация „Глобална инициатива в психиатрията – София“, организира обучение на адвокати от Адвокатска колегия Ловеч на тема**:** *„Участие на хора с увреждания в съдебни процедури – правната помощ, като гаранция за ефективен достъп до съд“.*

Обучението се организирано в рамките на проекта„Еx iure ad iustatium (от правото към справедливостта); принципи за справедлив съдебен процес за хора с увреждания“, изпълняван от„Глобална инициатива в психиатрията – София“, в партньорство с „Съюз на съдиите в България“ и „Български център за нестопанско право“. То е насочено към подобряване качеството на предоставяната правна помощ в производства с участие на хората с увреждания, в съответствие със стандартите, установени в Конвенцията за права на хората с увреждания, по която Република България е страна от 2012 г.